༄༅། །གདན་བཞིའི་རྒྱུད་ཀྱི་མན་ངག་བཞུགས་སོ། །
་
ད་ནི་དཔལ་གདན་བཞི་བའི་རྒྱུད་ཀྱི་མན་ངག་བཤད་པར་བྱ་སྟེ། དེ་ལ་སྤྱིའི་མན་ངག་
དང་། ཁྱད་པར་གྱི་མན་ངག་གོ །སྤྱིའི་མན་ངག་ལ་གསུམ་སྟེ། བསྙེན་པ་དང་། སྒྲུབ་པ་དང་།
ལས་ལ་སྦྱར་བའོ། །དེ་ལ་བསྙེན་པའི་ཡན་ལག་ལ་གསུམ། གང་ཟག་གང་གིས་བསྙེན་པ་ནི།
རྒྱུད་རྣམས་ལས། བླ་མ་བརྒྱུད་པའི་རིམ་པ་ཡིས། །དབང་སྐུར་ཐོབ་ཅིང་ཤིན་ཏུ་བསམས། །བླ་
མའི་མན་ངག་ལ་དགའ་ཞིང་། །དེ་ཡི་དོན་ནི་སྒྲུབ་ལ་གནས། །བླ་མ་དམ་པ་བསྙེན་བཀུར་ཏེ། །
ཤིན་ཏུ་མང་བོའི་རྒྱུད་ཐོས་ཤིང་། །ཇི་ལྟའི་དེ་ཉིད་བླ་མའི་བཀའ། །ཐོབ་ནས་རྟག་ཏུ་བསྒོམ་
བྱ། །སྙིང་རྗེ་དམན་པས་འགྲུབ་མི་འགྱུར། །དེ་བས་སྙིང་རྗེ་ཆེ་ལྡན་ཉིད། །དངོས་གྲུབ་ཀུན་གྱི་
ཐུན་མོང་དུ། །བཟླས་དང་རྟུལ་ཞུགས་ལ་རྟག་དགའ། །དྲན་པ་དང་ནི་ཡང་དག་ལྡན། །ཡེ་ཤེས་
ཐིམ་པའི་རྣལ་འབྱོར་པས། །སེམས་ཅན་དོན་བྱེད་མཚོན་དུ་མཆོག །ཀུན་རྟོག་ལུས་ཀྱི་སེམས་
དང་ནི། །གང་ཚེ་ཡུལ་འཁོར་བསྲུང་འདོད་ན། །ཡེ་ཤེས་དབང་བོའི་ལོངས་སྤྱོད་ཅན། །ཡུལ་
འདོད་ཡུལ་གྱི་དངོས་གྲུབ་ཀྱིས། །ཁམས་གསུམ་ཡེ་ཤེས་ཀྱིས་ལྟ་དང༌་། །རང་འདོད་ཡིད་ཀྱི་
གནས་དག་ནས། །ནམ་མཁར་སྒྱུ་མའི་ལུས་ཅན་དང་། །སེམས་ཅན་ཀུན་གྱི་གཞན་དོན་གཉེར། །
མཆོག་ནི་མྱུར་དུ་སྟེར་བར་འགྱུར། །ཞེས་པ་སྟེ། མདོར་ན་ཞི་བའི་ཡན་ལག་དབང་སྐུར་བ་
ལེགས་པར་ཐོབ་ཅིང་། དད་པ་དང་། དམ་ཚིག་དང་ལྡན་པ། ངོ་བོའི་ཡན་ལག་སྙིང་རྗེ་དང་ཤེས་
རབ་དང་ལྡན་པས། རྒྱུད་མང་དུ་ཐོས་ཤིང་། བླ་མའི་མན་ངག་ལེགས་པར་ཐོབ་པས་བསྙེན་པ་ལ་
298

།གདན་བཞི་བའི་རྒྱུད་བཤད་དང་དཀྱིལ་ཆོག་བཞུགས་སོ
..
གནས་པ། མཐར་ཕྱིན་པའི་ཡན་ལག་གུས་པ་དང་། སྦྱོར་བས་སྒོམ་བཟླས་ལ་རྩེ་གཅིག་ཏུ་བརྩོན་
པ་སྟེ། ཁྱད་པར་གསུམ་དང་ལྡན་པའོ། །གནས་གང་དུ་བསྙེན་པ་ནི། སྤྱིར་དང་བོར་གོམས་པར་
བྱེད་དུས་སུ། གནས་ནི་གང་དུ་སྔགས་པའི་སེམས། །གཅིག་ཏུ་མཉམ་བཞག་འགྲུབ་འགྱུར་
བའི། །གནས་ནི་བཟང་བོ་ངེས་པར་བརྟག །རང་གི་ཁྱིམ་དུས་མཚན་དུས་སུ། །བདག་ཉིད་
འགྲུབ་པའི་སེམས་ཀྱིས་ནི། །རྣལ་འབྱོར་མ་སྒོམ་ཤེས་རབ་ཅན། ་་ །ཡང་ན་ཧེ་རུ་ཀ་དཔལ་
གཟུགས། །དུར་ཁྲོད་ལ་སོགས་འཇིགས་གནས་སམ། །མཚོ་དང་མཚེའུ་དགོན་གནས་དང་།
གནས་དང་སྐྱེད་མོས་ཚལ་ཆེན་དང་། །མེ་ཏོག་ཚལ་ལམ་ཡུལ་འཁོར་ལྗོངས། །ཆུ་ཡི་འགྲམ་མམ་
ཤིང་གཅིག་གམ། །ཡང་ན་རང་གི་ཁྱིམ་ཉིད་དེ། །ས་གཞི་ཤིན་ཏུ་ཉམས་དགའ་ཞིང་། །ལེགས་
པར་བཀོད་པའི་རི་མོ་ལ། །ནགས་ཚལ་ཤིན་ཏུ་ཉམས་དགའ་བ། བསིལ་བའི་ཆུ་རྒྱུན་འབབ་
E
པའི་ཕྱོགས། །རྣམ་བཀོད་མེ་ཏོག་ཚལ་གསེབ་ཏུ། །ཤར་དུ་སྒོ་བསྟན་ཁང་བ་ལ། །སྔགས་བཞིའི་
མཚམས་བཅིང་ཆོ་ག་ཡིས། །གསལ་ཁུང་དང་བཅས་བརྩིགས་པའི་ཕྱོགས། །སྙན་པའི་བྱ་ཡི་སྒྲ་
སྒྲོག་ཅིང་། །དྲི་ཞིམ་སྤོས་དང་ལྡན་པ་ལ། །དྲིལ་བུ་སིལ་སིལ་སྒྲ་སྙན་སྒྲོག །ལྡ་ལྡི་གོས་ཀྱིས་
ཕྲེང་བས་དཀྲིས། །ལྷག་པའི་འདུ་འཛི་རྣམས་སྤངས་ནས། །སྤྱོད་པ་མཐུན་པའི་གྲོགས་དང་ནི། །
བདེ་བར་བྱང་ཆུབ་བསྒྲུབ་པར་བྱ། །རི་བོ་ཚང་ཚིང་རི་སུལ་དང་། །རྒྱ་མཚོ་ཆེན་པོའི་འགྲམ་དང་
ནི། །གཞི་མདོ་དང་ནི་མདུན་ན་གནས། །དུར་ཁྲོད་དང་ནི་ཡིད་དགའ་བར། །སྔར་གསུངས་ཡང་
དག་ཆོ་ག་ཡིས། །སྔོན་དུ་བསྙེན་པ་ལ་སོགས་བྱ། །འོན་ཀྱང་གནས་དང་གྲོགས་ལ་སོགས། །རྣལ་
འབྱོར་ཡིད་འཇུག་ཕྱིར་བརྩམས་ཏེ། །མཐའ་དག་སྤངས་པའི་ཕ་རོལ་ན། །ལྷག་པའི་བྱང་ཆུབ་མ་
མཆིས་སོ། །སྒྲུབ་པས་འདུ་འཛི་མེད་པ་དང་། །སྒྲ་ཚོགས་སྐྱེ་བས་དབེན་པ་ཡི། །ཚལ་དང་རི་
སུལ་བྲག་ཕུག་ཏུ། །གནས་ནས་དེ་ཉིད་བསྒོམ་པར་བྱ། །ཞེས་པ་དང་། ཁྱད་པར་གྱི་གནས་ནི།
299

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཤིང་གཅིག་གམ་ནི་དྲུང་བར་དུ། །ཆོ་ག་བཞིན་དུ་འབུམ་དུ་བཟླས། །དུར་ཁྲོད་ཀྱི་ནི་ས་ཕྱོགས་
སུ། །སྒྲུབ་པ་བོ་ཡིས་བྲིས་སྐུ་བཀྲམ། །ལམ་གྱི་གཞི་མདོ་ཡིད་འོང་བར། །མཁས་པ་ཡིས་ནི་
བསྒྲུབས་བྱས་ཏེ། །ཆུ་འགྲམ་གྱི་ནི་ས་ཕྱོགས་སུ། །གཡོ་ལྡན་མ་ནི་བསྒྲུབ་པར་བྱ། །ཞེས་པ་ལ་
སོགས་པ་གསུངས་ཏེ། མདོར་ན། དབེན་པ་དང་། ཡིད་དུ་འོང་བ་དང་། ལས་དང་མཐུན་པ་
དང་། སྒྲུབ་པའི་རྫས་མོད་པའོ། །དེ་ནས་ཚུལ་ཇི་ལྟར་བསྙེན་པ་ནི། དེ་ལྟ་བུའི་གནས་སུ་མཐུན
རྐྱེན་རྣམས་ཚོགས་པར་བྱས་ནས་མཚམས་དམ་པོར་བཅད་དེ། གནས་ཁང་བྱི་དོར་བྱས་པ། བླ་
བྲེ་ལ་སོགས་པས་བརྒྱན་ཞིང་། རས་བྲིས་ལ་སོགས་པའི་རྟེན་བཀོད་ལ། མཆོད་པ་རྣམས་ལེགས་
པར་བཤམས་ཏེ། མདུན་བསྐྱེད་ཀྱི་དྲིའི་མནྜལ་བྱ་ཞིང་། རྡོ་རྗེ་དང་། དྲིལ་བུ་དང་། ནང་མཆོད་
ལ་སོགས་མདུན་དུ་ཉེ་བར་བཞག་ལ། ཁྲུས་ལ་སོགས་པ་སྔོན་དུ་འགྲོ་བས་སྟན་བདེ་བ་ལ་དཀྱིལ་
ཀྲུང་གིས་འདུག་ནས་དབང་བོ་དང་འཚམ་པ་ལྷའི་རྣལ་འབྱོར་ཏིང་ངེ་འཛིན་གསུམ་མམ་མངོན་
བྱང་ལྔ་ལ་སོགས་པ་དངོས་གྲུབ་གཉིས་སྒྲུབ་ནུས་པའི་མངོན་པར་རྟོགས་པ་བསྒོམས་པར་བྱས་
ཏེ། དེ་ཡང་དབང་བོ་རྟུལ་བའམ། ལས་ཀྱི་དངོས་གྲུབ་ཉིད་སྒྲུབ་པ་ཡིན་ན། ཚོགས་གཉིས་
བསགས་པ་སྔོན་དུ་འགྲོ་བས་སྟོང་བའི་ངང་ལས་ངྷུ་ལས་སྲུང་འཁོར་དང་བཅས་པའི་གཞལ་
ཡས་ཁང་བའི་ནང་དུ་པདྨ་དང་། ཉི་མའི་གདན་སྟེང་ན་གདུགས་དཀར་བོས་གཡོགས་པ། དེའི་
དབུས་སུ་ཧཱུཾ་ལས་ཡེ་ཤེས་མཁའ་འགྲོ་ཞལ་གསུམ་ཕྱག་དྲུག་པ། སྒེག་པ་དང་། ཁྲོ་བ་དང་།
བཞད་པའི་ཞལ་གསུམ་ཞལ་རེ་རེ་ལ་སྤྱན་གསུམ་གསུམ་དང་ལྡན་པ། ཕྱག་གཡས་ན་རལ་གྲི།
དགྲ་སྟ། འཁོར་ལོ་བསྣམས་པ། གཡོན་པ་སྡིགས་མཛུབ། རྩེ་གཅིག ཁ་ཊཱཾ་ག་འཛིན་པ། རྡོ་
རྗེས་དབུ་བརྒྱན་ཅིང་། ཤིན་ཏུ་མཛེས་པའི་ན་བཟའ་དང་། དར་དང་རིན་པོ་ཆེའི་རྒྱན་ཐམས་
ཅད་ཀྱིས་སྤྲས་པ། ལུས་ཐམས་ཅད་ལས་སངས་རྒྱས་ཀྱི་སྤྲིན་གྱི་འོད་ཟེར་ཀུན་ཏུ་འཕྲོ་བ། དེའི་
300

༈ །གདན་བཞི་བའི་རྒྱུད་བཤད་དང་དཀྱིལ་ཆོག་བཞུགས་སོ། །
སྤྱི་བོར་ཧཱུཾ། ཐུགས་ཀའི་ཧཱུཾ་གི་འོད་ཀྱིས་ཡེ་ཤེས་པ་སྤྱན་དྲངས་དགུག་གཞུག་བྱས་སངས་རྒྱས་
ཐམས་ཅད་ཀྱིས་དབང་བསྐུར། རྣམ་སྣང་གི་སྤྱི་བོར་བརྒྱན་པར་གྱུར། དེ་ནས་ལྟེ་བར་རླུང་
བཟུང་སྟེ། གཏུམ་མོ་འབར་བའི་འོད་ཀྱིས་སྨིན་མཚམས་སུ་ཧཱུཾ་དཀར་བོའི་བདུད་རྩི་བསྐུལ་
བས་ལུས་ཐམས་ཅད་ལ་བདུད་རྩིའི་ཆར་སིམ་བབས་པས་གཏམས་པར་སྒོམ་མོ། །དེ་ནས་སྒྲུབ་
ༀ་ཧཱུྃ་སྭཱ་ཧཱ།
ཐབས་བསྡུས་པ་ལྟར་མཆོད་བསྟོད་བྱས་ཏེ། འོག་ནས་འཆད་པའི་མན་ངག་གིས།
ཞེས་པ་འབུམ་ཕྲག་གསུམ་བཟླ་བར་བྱའོ། །ཡང་ནརང་ཡེ་ཤེས་མཁའ་འགྲོ་ཕྱག་གཉིས་པར་
་ཏེ་བཞུགས་
གསལ་བར་བྱས་ནས་མདུན་དུ་ལྷ་བཅུ་གསུམ་མའི་རས་བྲིས་ཀྱི་གཞལ་ཡས་ཁང་གདན་དང་
བཅས་པ་གསལ་བཏབ་ནས། དེར་ཡེ་ཤེས་འཁོར་ལོ་མངོན་སུམ་ལྟ་བུར་སྤྱན་དྲངས་ཏེ་བ
པ་རིག་བདག་གིས་དབུ་བརྒྱན་པར་གསལ་བཏབ་སྟེ། རྩེ་གཅིག་ཏུ་ལྷའི་འཁོར་ལོ་བསྒོམ་པར་
བྱའོ། །དེ་ལྟར་ཐུན་བཞིར་མཆོད་པ་དང་། གཏོར་མ་ལ་སོགས་པ་དང་བཅས་པ་ཉམས་སུ་བླངས་
ནས་ལྷའི་གསལ་སྣང་ཅུང་ཟད་ཐོབ་པ་ན། འོག་ནས་བཤད་པ་ལྟར་བཟླས་པ་བྱའོ། །དེ་ལྟར་ཡང་།
སྟོང་བའི་ཞི་སོགས་ལུས་འདི་ལ། །བློ་དང་ལྡན་པས་ས་བོན་བཏབ། །བདག་ཉིད་ཡེ་ཤེས་མཁའ་
འགྲོ་མ། །ཉི་མའི་དཀྱིལ་འཁོར་གྱིས་བརྒྱན་པའི། །པདྨའི་གདན་ལ་བཞུགས་པ་ལ། །གདུགས་
དཀར་བོ་ཡིས་མངོན་གཡོགས་པ། །བཙོ་མ་གསེར་འོད་འབར་བ་འདྲ། །ཞལ་གསུམ་ཕྱག་ནི་
དྲུག་པ་སྟེ། །སེམས་དཔའི་དཀྱིལ་མོ་ཀྲུང་གི་བཞུགས། །དབུ་རྒྱན་སྟེང་དུ་རྡོ་རྗེས་བརྒྱན། །དར་
གྱི་དཀྲིས་ཤིང་རྣམ་པར་སྤྱད། །སྤྱན་གསུམ་འཕྲོ་ལ་བཞད་པ་སྟེ། །ཤིན་ཏུ་མཛེས་པའི་ན་བཟས་
བཀླུབས། །རལ་གྲི་དགྲ་སྟ་འཁོར་ལོ་བསྣམས། །དེ་བཞིན་གཡོན་པས་སྡིགས་མཛུབ་དང་། །རྩེ་
གཅིག་ཁ་ཊཱཾ་ཡར་སྒྲེང་བ། །བཏགས་ཀྱི་ཕྱག་རྒྱ་གཡོན་པར་འཛིན། །སེམས་ཅན་དོན་བྱེད་
བརྩོན་པ་ནི། །འོད་ཟེར་འབར་བ་མང་བོ་ཡིས། །སངས་རྒྱས་སྤྲིན་ལྟར་སྤྲོ་བར་བྱ། །དབུགས་མི་
301

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
གཡོ་བར་བསྒོམ་བྱ་ཞིང་། །སྤྱི་བོར་མི་ཡི་རྟགས་བྱས་ཏེ། །ས་གཉིས་དག་གིས་ས་བོན་གྱིས།
མིག་ཏུ་དེ་ཡི་སྦྱར་བར་བྱ། །སྟོང་བ་རླུང་གི་ས་བོན་གྱིས། །སྣ་དང་རྣ་བ་དག་ལ་བསམ། །བདུད་
རྩི་ཆུ་ཡི་ས་བོན་གྱིས། །ལྕེ་ཡི་དབང་བོར་དབང་ཕྱུག་སྐྱེད། །གང་དག་བརྩེགས་པའི་རིམ་བཟུང་
སྟེ། །གནས་གཞི་དག་ཏུ་སྦྱར་བར་བྱ། །མགྲིན་པར་རྨོངས་པའི་ས་བོན་གྱིས། །དེ་བཞིན་ཉོན་
མོངས་དཔུང་བར་གཉིས། །སྙིང་གི་ཕྱོགས་སུ་གཡོ་བ་སྟེ། །ལྟེ་བའི་དྲུང་བར་ཕྱུགས་བདག་ནི། །
ཡན་ལག་བརྒྱན་ལ་བཀོད་པ་ནི། ས་བོན་བརྒྱད་ནི་གཟུང་བར་བྱ། །ཡེ་ཤེས་དང་ནི་རྣམ་པར་
ཤེས། །ཤེལ་བཞིན་དུ་ནི་བསམ་པར་བྱ། །ཨཱ་ལི་ཀཱ་ལི་རབ་སྦྱོར་བ། །དེ་ཡི་ས་བོན་འབྱུང་བ་
ཡིས། །སྨིན་པར་ཐིགས་པའི་གནས་དག་ཏུ། །ཡེ་ཤེས་ཅན་གྱི་ས་བོན་བསྒོམ། །བཟླས་པའི་ས་
བོན་ཡི་གེ་ནི། །སངས་རྒྱས་ལྔ་ཡི་མངོན་པར་བརྒྱན། །མེ་དང་རླུང་གི་བདུན་དོན་ལ། །རྡོ་རྗེ་ས་
བོན་གྱིས་བསྐུལ་ཞིང་། །ཐིགས་དང་འདྲེན་པར་ཡང་དག་ལྡན། །བདུད་རྩི་ཆར་རྒྱུནབཤད་པ་
ཡིན། །གོང་དུ་བླ་མའི་ཡི་གེ་དང་། །སྲེག་པའི་ཡི་གེ་མཐར་བཞག་སྟེ། །ཏིང་ངེ་འཛིན་དང་ལྡན་
པ་རུ། །འབུམ་ཕྲག་གསུམ་དུ་བཟླ་བར་བྱ། །དེ་ལྟར་བཟླས་པའི་རྣལ་འབྱོར་པ། །དེ་ཡི་བསམ་པ་
འགྲུབ་པར་འགྱུར། །ལས་བརྒྱད་ལ་སོགས་སྔོན་དུ་ནི། །སྔོན་དུ་བསྙེན་པ་བྱས་ནས་སུ། །དེ་འོག་
ལས་ཤིག་བརྩམས་ནས་ནི། །འགྲུབ་འགྱུར་འདི་ལ་ཐེ་ཚོམ་མེད། །མནྜལ་ལེགས་པར་བྱུགས་པ་
ལ། །བརྟེན་ནས་ལྷ་ཡི་སྦྱོར་བ་བསྒྲུབ། །རས་བྲིས་ལ་སོགས་མདུན་བྱས་ཏེ། །བདེ་བའི་སྟན་ལ་
དཀྱིལ་ཀྲུང་གིས། །བསྡད་ནས་མཉམ་བཞག་བརྩམ་པར་བྱ། །སྐུ་གཟུགས་རས་ཁྲིས་མཚན་
ཉིད་ནི། །དུང་ཆེན་གྱི་ནི་བདག་ཉིད་ལས། །མཁས་པས་གཟུགས་ནི་བསྒྲུབས་བྱས་ཏེ། །མཚན་
ཉིད་ཐམས་ཅད་ཡོངས་སུ་རྫོ་གས། །ཡན་ལག་དང་ནི་ཉིང་ལག་མཆོག །མོས་པའི་ཡིད་ནི་སྔོན་
འགྲོ་བའི། །རྣལ་འབྱོར་པས་ནི་རྟག་ཏུ་བཅང་། །དྲི་ཆེན་ཆུ་དང་རཀྟ་དང་། །ཁུ་བར་བཅས་པས་
302

༄༅། །གདན་བཞི་བའི་རྒྱུད་བཤད་དང་དཀྱིལ་ཆོག་བཞུགས་སོ།
།
མཆོད་པར་བྱ། །སྒྲུབ་པོ་དང་བོའི་ལས་ཅན་གྱིས། །མི་ཡི་ཤ་ཡི་བདུག་པས་བདུགས། །བདག་
ཉིད་མཆོད་ནས་དེ་ཡི་ཚེ། །བླ་མེད་གོ་འཕང་འགྲུབ་པར་འགྱུར། །འདོད་པ་ཐམས་ཅད་འགྲུབ་
འགྱུར་ཞིང་། །རྒྱལ་བོའི་བུད་མེད་རྙེད་པར་འགྱུར། །ཅི་ལྟའི་ལས་ཀྱི་རྗེས་འབྲངས་ནས། །གླང་
བོ་ལ་སོགས་གཟུགས་སུའང་བྱེད། །པགས་ཆེན་རི་མོ་བྲིས་ནས་ནི། །མཉམ་པར་བཞག་པས་
བསྒྲུབས་བྱས་ནས། །ཞག་བདུན་གྱིས་ནི་འགྲུབ་འགྱུར་ཏེ། །འདི་ལ་དཔྱད་པར་མི་བྱའོ། །རྣལ་
འབྱོར་མ་རྒྱུད་བླ་མ་རྒྱུད། །གནས་སྐྱེས་མཁའ་འགྲོ་མ་དེ་བཞིན། །དེ་རྣམས་ཁ་ལས་བརྟེན་པར་
འགྱུར། །ལས་ནི་རྟག་ཏུ་བྱེད་འགྱུར་བ། །རྟག་ཏུ་བླ་མ་མཆོད་ན་ནི། །དེ་ཡི་དངོས་གྲུབ་མྱུར་དུ་
འགྲུབ། །མཁའ་འགྲོ་མ་སྒྲུབ་པའི་རས་བྲིས་ནི། གླང་བོའི་ཆེའི་པགས་པ་ལ་བྲི་བར་བྱའོ། །
ས་
རྣལ་འབྱོར་མ་སྒྲུབ་པའི་རི་མོ་ནི། བ་ལང་གི་པགས་པ་ལ་བྲི་བར་བྱའོ། །མཁའ་འགྲོ་
མཁའ་སྤྱོད་སྒྲུབ་པའི་རི་མོ་ནི། རྟའི་པགས་པ་ལ་བྲི་བར་བྱའོ། །ས་སྤྱོད་སྒྲུབ་པའི་རི་མོ་ནི།
ཧེའི་པགས་པ་ལ་བྲིའོ། །ས་འོག་སྤྱོད་པ་སྒྲུབ་པའི་རི་མོ་ནི། ཕག་པའི་པགས་པ་ལ་བྲིའོ། །གནོད་
སྦྱིན་མོ་སྒྲུབ་པའི་རི་མོ་ནི། ས་ཏའི་སྤང་ལེབ་ལ་བྲིའོ། །ལྷའི་བུ་མོ་སྒྲུབ་པ་ནི། ཙམ་པའི་སྤང་ལེབ་
ལ་བྲིའོ། །ཀླུ་མོ་སྒྲུབ་པ་ནི། ཀླུ་ཤིང་གི་སྤང་ལེབ་ལ་བྲིའོ། །མི་སྒྲུབ་པའི་འདོད་པ་ལ་ནི། དུར་
ཁྲོད་ཀྱི་རས་ལ་བྲི་བར་བྱའོ། །ཕ་རོལ་ལྟ་བ་སྒྲུབ་པ་ལ་ནི། བོང་བུའི་པགས་པ་ལ་བྲིའོ། །རྣལ་
འབྱོར་སྒྲུབ་པ་ལ་ནི། བྱི་བའི་པགས་པ་ལ་བྲིའོ། །ཆང་དགུག་པ་ལ་ནི། སྤྲེའུའི་པགས་པ་ལ་
བྲིའོ། །ཁྲག་དགུག་པ་ལ་ནི། ཐོད་པ་ལ་བྲིའོ། །ས་བོན་དགུག་པ་ལ་ནི། ཕུག་རོན་གྱི་པགས་པ་
ལ་བྲིའོ། །ལྷ་དགུག་པ་ལ་ནི། སྲེག་ཤིང་གི་སྤང་ལེབ་ལ་བྲིའོ། །གྲོང་ཁྱེར་འཁྲུག་པ་ལ་ནི། ལྕེ་
སྤྱང་གི་པགས་པ་ལ་བྲིའོ། །ཞི་བའི་ལས་ལ་ནི། བྲམ་ཟེའི་རཀྟ་རྒྱུ་བའི་